SARL-NUUS SONDAG 18 November 2012 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika. Die SARL saai 
elke Sondag om (8:15 SAT `n nuusbulletin in Afrikaans en om (8:30 SAT in En- 
gels uit. Vir oudio gaan na www.sarl.org.za, klik op `'Amateur Radio Today” en 
volg die skakels soos aangedui. Vir oudio deur Echolink, koppel met ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met, herlei- 
dings op 7,066 en 3,695 MHz ESB. (Ander nuuslesers verander soos toepaslik.) 


IN DIE NUUS VANDAG: 
OPROEP OM SPOEDIGE AKSIE OP 5 MHz 
DX HAMVENTION DIE TEMA VIR DIE 2013 DAYTON HAMVENTION 


GG-BOODSKAP UIT DIE RUIMTE FITSAT-1 SKEDULEER 'N OPTIESE 
UITSENDING OP OUKERSAAND 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante items. 


OPROEP OM SPOEDIGE AKSIE OP 5 MHz 


Terwyl radioamateurs in die Verenigde Koninkryk in die 5 MHz band eksperi- 
menteer, wag ons in Suid-Afrika steeds op die antwoord van die SARL se ver- 
soek aan OKOSA vir die toekenning van een of meer kanale naby 5 MHz. Die 
afgelope week het die RSGB in hulle mediaverklaring gerapporteer dat hulle 
populêre Sondagaandse 5 MHz “Sunset Net” van frekwensie verander. Die net, 
soos deur sy naam weergegee, ontmoet, teen sononder in die VK om voortplant- 
ing te vergelyk met dié van die 5 MHz GB2RS-nuus vroeër die dag. Die net het 
vir `n tyd geskied op die VK se kanaal op 5 278,5 kHz. Volgende op `n aantal 
ontvangsverslae van amateurs in die Republiek van Ierland, het die deelnemers 
aan die net besluit om die frekwensie van die Sondagaandnet te verskuif na 5 
398,5 kHz, met `n rugsteun op 5 278,5 kHz, beginnende vandag, 18 November, 
aangesien beide hierdie twee kanale vir amateurs in Ierland beskikbaar is. 


Ons, hier, benodig u aksie vanaf vandag en mêre tot Dinsdag. Moniteer die 
kanale tussen 5 250 en 5 450 kHz en rapporteer enige uitsendings wat gehoor 
word. Ons benodig die datum, tyd en ID van die stasie wat gehoor is, of 
enige ander inligting wat die organisasie identifiseer wat gehoor is. Die SARL 
benodig hierdie inligting ter voorbereiding vir die vergadering met OKOSA wat 
op Donderdag hierdie week sal plaasvind. 


DX HAMVENTION DIE TEMA VIR DIE 2013 DAYTON HAMVENTION 


Newsline rapporteer dat die tema vir die 2013 Dayton Hamvention “DX 
Hamvention” sal wees om klem te lê op `n belangrike aspek van amateurradio 


nl. die vêraf-kontak. Charles Kaiser, KD8JZR, die Algemene Voorsitter van 
die gebeurtenis sê dat Hamvention dikwels `n belangrike DX-bestemming vir 
amateurs van oor die wêreld heen is. “Om DX-werking te doen, is baie keer `n 
mengsel van die magiese, toestande en die ywerige toepassing van radioteorie”, 
het Kaiser gesê. 


'n Aantal belangrike verkopers het hulle alreeds verbind om terug te keer na 
Hamvention@ wat deur die Dayton/Montgomery Distrik se Konvensie- en Be- 
soekersburo geraam word om `n ekonomiese impak van ongeveer $4 miljoen vir 
Mongomery distrik en $10 miljoen vir die gebied tot gevolg te hê. Hamven- 
tion@, die wêreld se grootste samekoms van radioamateurs, bring ongeveer 25 
000 mense na die groter Daytongebied. Die driedaagse gebeurtenis sluit in: 
uitstallings, `n snuffelmark, forums, opleidingsessies en eksamens vir lisensies. 
Die Dayton Hamvention 2013 is geskeduleer vir 17 tot 19 Mei 2013, besoek die 
webblad www.hamvention.org. 


GG-BOODSKAP UIT DIE RUIMTE FITSAT-1 SKEDULEER 'N OPTIESE 
UITSENDING OP OUKERSAAND 


Daar sal 'n kersfeespresent van `n soort van amateurradio in die ruimte wees. Op 
24 Desember beplan die studente in Japan, wat die FITSAT-1-satelliet gebou 
het, om die LED optiese opstelling van die voëltjie te aktiveer en `n boodskap 
in Morsekode na die aarde te flits. 


Volgens JA6GAVG beplan die studente om die optiese stelsel teen die einde van 
November te begin toets. Dit mag moontlik wees dat die Morsekodebaken met 
die blote oog sigbaar kan wees, heelwat voor die geskeduleerde uitsendingsda- 
tum. 


FITSAT-1 is `n Cubesat wat deur die studente van die Fukuoka Instituut van 
Tegnologie in Japan ontwikkel is. Bo en behalwe die optiese senderstelsel dra 
dit ook `n GG-baken op 437,250 MHz en `n dataskakel op 437,445 MHz. Daar 
is ook `n grondwaartse datakoppeling op 5,8 GHr. 


KOMPETISIENUUS 


Uitslae van die Lente @ORP-kompetisie van 20 Oktober 2012: 1ste Pieter Ja- 
cobs,ZS6XT, 1 620 punte 2de Gerrit Rautenbach, ZS2XD 1 512 punte ade 
Christopher van Rensburg, ZS3R 752 punte 


Finale uitslag, al 4 kompetisies ingesluit: 1ste Gerrit Rautenbach, ZS2XD 4 728 
punte 2de Pieter Jacobs, ZS6XT, 4 626 punte 3de Pierre van Deventer, ZS6A 2 
560 


Uitslag van die BHF/UHF-kompetisie van 15/16 September: 
Swerwerstasie 1ste ZS6OY, 6 615 punte 2DE ZS6MHH, 4 499 punte 
Beperkte stasie: ZS4VP, 6 992 punte 


Tuisstasie, gemengde modusse: 1ste ZSINAZ, Analoog 54 282 / Digitaal 3 570 
punte 2de ZS6A, Analoog 23 556 / Digitaal 4 924 punte 3de ZS6PX. Analoog 3 


123 / Digitaal 72 684 punte 

Tuistsasie, analoog alleenlik: ZS6KTS, 7 977 punte 

Tuisstasie, digital alleenlik: ZS2ACP, 68 917 punte 

Veldstasie, analoog alleenlik: ZS6OMRK, 54 135 

Die resultate sal volledig in “HF Happenings” verskyn. 

Die uitslae van die AWA @SO-partytjie van 13 en 14 Oktober is as volg: 
AM-afdeling, hoogste telling: Dennis, ZR6DNS. 

ESB: 1ste Abe, ZS17S 2de Theunis, ZS2EC 3de Denis, ZR6DNS 


Alhoewel meer as 30 stasies aktief deelgeneem het in die AM-—afdeling, is net 2 
logstate, asook 2 kontrolelogstate, ingedien. 


Meer as 40 stasies het aktief in die ESB afdeling deelgeneem, maar net 4 logstate, 
asook 2 kontrolelogstate, is ingedien. 


Die AWA bedank almal wat aan die @SO-partytjie deelgeneem het. 


Die deelnemers met die hoogste tellings sal binnekort hulle sertifikate per pos 
ontvang. 


KLUBNUUS 


Die Wes-Rand Amateurradioklub hou sy volgende snuffelmark om 12:00 op Sa- 
terdag 01 Desember 2012 by die klubhuis in Krotonstraat, Weltevredenpark, 
Roodepoort. Almal is baie welkom. Vir meer inligting skakel Phillip, ZS6PVT, 
by 083 267 3835, of Geoff, ZS6GRL, 082 546 5546. 


HEF VOORTPLANTINGSVOORSPELLING 


Hannes Coetzee, ZS6BZP, berig dat sonaktiwiteit aan die toeneem is. Daar is 
'n aantal aktiewe gebiede op die sonskyf sigbaar met die potensiaal vir fakke- 
laktiwiteit. Aktiewe gebiede 1 610, 1 611 en 1 614 het komplekse magnetiese 
konfigurasies en het die potensiaal om C-klas fakkels, en selfs M-klas fakkels te 
produseer. 


Vir diegene wat hulle eie frekwensievoorspellings wil doen, die verwagte effek- 
tiewe sonvlektelling vir die week is ongeveer 102. 
Amateurs gaan al die DX-bande van 20 tot 10 m geniet met 15 m wat die beste 


openinge gaan oplewer terwyl 20 m net `n kortkop agter behoort te wees. 10 m 
openinge gaan ook gereeld voorkom as gevolg van die hoër sonaktiwiteit. 


Besoek gerus www.spaceweather.co.za vir meer inligting. 
DAGBOEK VAN GEBEURE 


18 November - SARL se Nasionale Velddag wat gister begin het, duur tot 10:00 
UTC vandag. 18 November Logstate vir die RaDAR-kompetisie moet in wees 
na die Lichtenberg Amateurradioklub (LARK), Posbus 410, Lichtenburg, 2740 


of per e-pos na zs6lrk@nwinternet.za.org. 01 Desember Wes-Rand se snuffel- 
mark begin om 12:00. 


SARL-nuus nooi klubs en individue uit om nuusbrokkies van belang vir radioa- 
mateurs en kortgolfluisteraars in te dien. Plaas nuusberigte - indien moontlik 
- in beide Engels en Afrikaans op www.sarl.org.za/newsinbox.asp, nie later nie 
as die Donderdag wat die bulletindatum voorafgaan. 


Die SARL nooi u om elke Sondagoggend om 10:00 SAT op 145,750 MHz in die 
Pretoria-omgewing te luister na “Amateur Radio Today”. Daar is herleidings 
Op 7 082, 7 205 en 17 760 kHz en ook 'n podcast deur ZS6RO. Vir oudiostrome 
en Echolink deur ZS6FCOS, besoek www.sarl.org.za, klik op “Amateur Radio 
Today”, gaan na die groen kolom en klik op 'Listen on the web'. 'n Heruitsending 
vind op Maandae om 18:30 UTC op 4 895 kHz plaas. Ontvangsrapporte sal 
waardeer word. Ons is in die besonder geinteresseerd in verslae oor ontvangs 
op 4 895 kHz aangesien dit naby aan die voorgestelde nuwe amateurtoekenning 
van 5 MHz is. Ontvangsverslae uit alle gebiede van Suid-Afrika sal waardevol 
wees vir ons aansoek aan OKOSA vir frekwensiestudies. Stuur verslae aan op 
die laaste teen Dinsdag 20 November aan artoday@sarl.org.za. 


Sentech voorsien die uitsendings op die nie-amateurfrekwensies. 


U het geluister na `n nuusbulletin van die Suid-Afrikaanse Radioliga, met ver- 
talings deur Luis de Bruin, ZS5LP, en dit is saamgestel deur George Honiball, 
ZSGONE. 


Dankie dat u geluister het, 73. 
/EX 


